Diari Oficial de la Generalitat Valenciana


Sumari del DOGV 3908, del 02-01-2001 (2000/10674)

Informació pública de l'alternativa tècnica del programa per al desenvolupament de l'actuació integrada denominada camí de Sant Francesc.
-----------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10498


Organisme emissor
:   Ajuntament de Betxí

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada denominada camí de Sant Francesc. [2000/10978]
  
L'Alcaldia Presidència ha resolt sotmetre a informació pública l'alternativa tècnica del programa per al desenvolupament de l'actuació integrada denominada camí de Sant Francesc, que inclou memòria del programa, document d'homologació, pla parcial de millora i avantprojecte d'urbanització.
  
En aplicació del que s'estableix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es procedent sotmetre aquest programa amb tota la documentació annexa a informació pública per un termini de 20 dies en un diari d'informació general i, posteriorment o simultàniament, en el Diari Oficial de la Generalitat Valenciana. El termini de 20 dies comença a comptar a partir de l'endemà a la publicació d'aquest anunci en el Diari Oficial de la Generalitat Valenciana.
  
Durant aquest termini, les persones interessades en aquest procediment podran formular qualssevol al·legacions que els convinga segons dret, així com unes altres alternatives tècniques de programa i, si escau, proposicions juridicoeconòmiques; tot això en els termes i condicions de la Llei 6/1994 esmentada, a l'efecte de la qual qualsevol persona interessada podrà consultar l'expedient a l'Ajuntament de Betxí (plaça Major, 1), en dies i hores d'oficines, i obtenir còpies d'aquest.
  
Durant els cinc dies següents al venciment del termini anterior de 20 dies, les persones interessades podran presentar les proposicions juridicoeconòmiques que més els convinga al Registre General d'aquest ajuntament, en plica tancada i amb la documentació que s'assenyala als apartats c) i d) de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Una vegada finalitzat aquest segon termini, el següent dia hàbil, tret de si és dissabte, en aquest cas caldrà entendre el dia immediatament posterior, tindrà lloc l'acte d'obertura de pliques a la sala de plens, a les 12.00 hores. Durant els 10 dies següents al d'obertura de pliques podran ser objecte de consulta i d'al·legacions totes les actuacions de l'expedient.
  
Mitjançant la publicació de l'anunci d'informació pública del programa d'actuació integrada, i de conformitat amb l'article 59.4 de la Llei 30/1992, de 26 de desembre, del Règim Jurídic i del Procediment Administratiu Comú, se cita els propietaris afectats que puguen resultar desconeguts o s'ignore el lloc de la notificació perquè durant el termini assenyalat puguen formular les al·legacions que estimen pertinents.
  
A l'expedient caldrà aportar, durant la tramitació d'aquest, l'autorització de l'Entitat Pública de Sanejament d'Aigües Residuals de la Comunitat Valenciana de modificació del traçat del col·lector d'aigües residuals de l'Edar, i dictar resolució de conselleria sobre la minoració d'estàndards establits en l'article 14 de l'annex del Reglament de Planejament.
  
Cosa que es publica perquè se'n prenga coneixement, de conformitat amb el que s'estableix en l'article 46 de la Llei Reguladora de l'Activitat Urbanística.
  
El termini d'informació pública comença comptar a partir de l'endemà de la publicació d'aquest anunci en el Diari Oficial de la Generalitat Valenciana.